เศรษฐกิจไทยฟื้นคลังจ่อปรับจีดีพี
คลังส่งสัญญาณเศรษฐกิจดี เตรียมขยับเป้าจีดีพีเพิ่ม เร่งเบิกจ่าย กระตุ้นเอกชนลงทุนเพิ่ม
26 ส.ค. 2560

คลังส่งสัญญาณเศรษฐกิจดี เตรียมขยับเป้าจีดีพีเพิ่ม เร่งเบิกจ่าย กระตุ้นเอกชนลงทุนเพิ่มนายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า คลังมีแนวโน้มจะปรับประมาณการขยายตัวเศรษฐกิจเพิ่มขึ้นจากที่คาดการณ์เดิม 3.6% เนื่องจากการขยายตัวครึ่งปีแรกขยายตัวดีกว่าที่คาด หลังจากที่สำนักงานคณะกรรมการพัฒนาการเศรษฐกิจและสังคมแห่งชาติ (สศช.) แถลงการขยายตัวเศรษฐกิจไตรมาส 2 ขยายตัวได้ 3.7% และปรับประมาณการทั้งปีจาก 3.5% เป็น 3.7%ทั้งนี้ สศค.มองว่าเศรษฐกิจครึ่งปีหลังจะขยายตัวได้ดี เพราะการเบิกจ่ายงบลงทุนในครึ่งปีแรกที่ล่าช้า จะมาลงทุนได้ในครึ่งปีหลัง ซึ้งในเดือน ส.ค.-ก.ย. 2560 จะมีการก่อหนี้ผูกพันโครงการลงทุนต่างๆ อีกจำนวนมาก โดยการลงทุนภาครัฐปัจจุบันเทียบกับ 3 ปีก่อนหน้าที่รัฐบาลเพิ่งเข้ามาบริหารประเทศใหม่ๆ ถือว่าการลงทุนภาครัฐเดินหน้าเป็นรูปธรรมมาก ส่วนปัญหาแรงงานและน้ำท่วมที่ผ่านมา เชื่อว่าไม่กระทบกับการขยายตัวเศรษฐกิจไตรมาส 3 ของปีนี้นอกจากนี้ คาดว่าการลงทุนภาคเอกชนในช่วงครึ่งปีหลังจะขยายตัวเพิ่มขึ้นมาก หลังจากกฎหมายกรมสรรพากรให้เอกชนที่ลงทุนในปีนี้หักลดหย่อนภาษีได้ 1.5 เท่า มีผลบังคับใช้แล้ว